先大夫元豐間及進士第榮州伯父喜而賦詩宣和四年信道兄登科某時爲著作郎侍立集英殿與觀唱名未幾信道兄調而歸某謹次伯父韻以送之
作者：韓駒
朝代：宋

paragraphs: 坐看連名策太常，青雲穩上不須忙。
盡收騏驥無中駟，别揀楩柟有豫章。
玉殿桂留今日影，瓊林花記昔年香。
聞君補吏成都去，更與重尋舊草堂。